Dr Cancellara het scho bi de Juniore viili Ziitfahrrenne gwunne. 1998 und 1999 isch er Juniore-Ziitfahrwältmeister worde und het 1999 dr Velowältcup vo de Juniore gwunne. Hüte isch er ein vo de beste Ziitfahrer und Spezialist für d Eidagklassiker. Bim Bärgfahre het er  ehnder Schwiirigkeite gha, het aber bi dr Tour de France 2008 zeigt, ass er sich bim Bärgfahre no verbesseret. 2009 het er d Tour de Suisse gwunne, bis jetzt si grösst Erfolg.